b'\n_START_ARTICLE_\nSyktyvkar\n_START_SECTION_\nPinagmulan ng pangalan\n_START_PARAGRAPH_\nHango ang kasalukuyang pangalan ng lungsod sa Syktyv, salitang Komi para sa parehong ilog, dagdag ang kar na nagnangahulugang "lungsod".\n_START_SECTION_\nKasaysayan\n_START_PARAGRAPH_\nPinaniniwalaang may isang pamayanan sa sityo ng lungsod mula noong ika-16 dantaon. Ginawaran ito ni Katarina ang Dakila ng katayuang panlungsod noong 1780, at naglaon ay naging kabisera ng Nagsasariling Oblast ng Komi. of Komi Autonomous Oblast. Napanatili nito ang katayuan nitong kabisera ng Komi mula sa panahong iyon, bagama\'t naging minorya ang mga Komi nang dumagsa sa lungsod ang mga liping Ruso noong ika-20 dantaon._NEWLINE_Karamihan sa populasyon noon ay mga mangangalakal at magbubukid. Ang mga pangunahing hanapbuhay ng mga nakatira noon ay pagsasaka, pangangalaga ng mga baka, pangangaso, pangingisda, at pangangalakal._NEWLINE_Pagsapit ng ika-20 dantaon umabot sa 6,000 katao ang populasyon. Ginawa ng pamahalaang Tsar ang lugar ng Komi bilang isang lugar ng mga tapon sa politika._NEWLINE_Noong 1921, binigyan ang Ust-Sysolsk ng katayuang kabisera ng Komi Autonomous Soviet Republic. Noong 1930 pinalitan ito ng pangalan sa Syktyvkar, salitang Komi para sa "isang bayan sa Sysola", upang magtanda sa ika-150 anibersaryo ng pagiging lungsod nito. Noong 1936, naging kabisera ang Syktyvkar ng Nagsasariling Sosyalistikong Republikang Soviet ng\xc2\xa0Komi.\n_START_SECTION_\nHeograpiya\n_START_PARAGRAPH_\nMatatagpuan ang lungsod ng Syktyvkar sa Ilog Sysola, na pinagmulan ng dating pangalan nitong Ust-Sysolsk. Matatagpuan ito malapit sa pook na kung saang sasama ang Sysola sa mas-malaking Ilog Vychegda, isang sangay ng Hilagang Dvina.\n_START_SECTION_\nEkonomiya\n_START_PARAGRAPH_\nMadadaanan ang mga Ilog ng Sysola, Vychegda, at Northern Dvina. Mga pangunahing rutang panghatid ang mga ito ng mga kalakal ng panggugubat mula Syktyvkar. Pagtotroso at paggawa ng mga produktong nililok ang mga pangunahing industriya ng lungsod._NEWLINE_Dating may punong tanggapan sa lungsod ang Komiinteravia.\n_START_SECTION_\nTransportasyon\n_START_PARAGRAPH_\nPinagsisilbihan ang lungsod ng Paliparan ng Syktyvkar at palapagan ng Syktyvkar Southwest. May estasyong daambakal din ang lungsod. Dulo ang Syktyvkar ng rutang R176 (Lansangang Vyatka).'